Γεώργιος Γαζέπης

Ο Γεώργιος Γαζέπης (1860 - 1929) ήταν Έλληνας καθηγητής της Οφθαλμολογίας και πολιτικός.

 Βιογραφικά στοιχεία 

Ήταν γιος του Ζαφειρίου Γαζέπη, κτηματίου της Χαλκίδας.Βιογραφικό σημείωμα για τον Ηρακλή Γαζέπη, από την ιστοσελίδα square.gr Αδελφός του ήταν ο Ηρακλής Γαζέπης. Σπούδασε ιατρική στο Πανεπιστήμιο Αθηνών και συμπλήρωσε τις σπουδές του στο Παρίσι δίπλα στον Φωτεινό Πανά.Βιογραφικό σημείωμα για τον Γεώργιο Γαζέπη, από την ιστοσελίδα greekencyclopedia.com Μετά την επιστροφή του στην Ελλάδα ειδικεύθηκε στην οφθαλμολογία διατηρώντας δική του κλινική. Το 1899 διορίστηκε καθηγητής της Οφθαλμολογίας στο Πανεπιστήμιο Αθηνών, θέση στην οποία παρέμεινε μέχρι το 1910, οπότε και παύθηκε. Επανήλθε στην έδρα της οφθαλμολογίας το 1912 παραμένοντας μέχρι και τον θάνατό του, το 1929.Ιστορία της Οφθαλμολογικής κλινικής του Πανεπιστημίου Αθηνών, από την ιστοσελίδα του Πανεπιστημίου Αθηνών

Εξελέγη βουλευτής Χαλκίδος στις εκλογές του 1899 παραμένοντας, όμως, βουλευτής μόνο για την α΄ σύνοδο αυτής. Στις εκλογές του Νοεμβρίου 1910 εξελέγη βουλευτής Ευβοίας.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 98 - 99, 200 - 201 

Απεβίωσε το 1929 από καρδιακό επεισόδιο. 

 Παραπομπές  	

Κατηγορία:Βουλευτές Χαλκίδας
Κατηγορία:Βουλευτές Ευβοίας
Κατηγορία:Οφθαλμίατροι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες οφθαλμίατροι